tomron87/hebrew-wikipedia-sentences-corpus huggingface dataset:
במטבח האיטלקי נפוצים מאוד מאכלי חלקי פנים.
ביניהם: מוח מטוגן או כנזיד; קיבה ברוטב עגבניות או ברוטב פטרוזיליה וצ'ילי; כבד צלוי עם בצל, ומאכלים העשויים מלבבות, ראש, עיניים, אשכי חזיר.
בסיציליה מקובל כריך של טחול וקשקבל.
במטבח הספרדי מאכלים מסורתיים הכוללים חלקי פנים הם קאיוס (callos, בפי דוברי אסטורית מבוטא קאליוס) - מרק מקיבת בקר, כבד עם בצל, כליות (לרוב עם יין שרי), מוח, אשכי פר ולשון בקר.
מאכל מהמטבח הצרפתי במרסיי - pieds et paquets ("רגליים וחבילות"), עשוי רגלי וקיבת חזיר.
נקניק דם - נקניק העשוי מדם בהמה, הנפוץ במטבחי אירופה.
קָלטאבוס (caltabos) נקניק איכרים מהמטבח הרומני עשוי טפלי חזיר.
בחלק מארצות אמריקה הלטינית משתמשים בקיבה להכנת מרק מנודו (menudo) או מונדונגו (mondongo).
בפרו ובברזיל מקובלים שיפודי לבבות.
נזיד פייז'וֹאָדה (feijoada) הברזילאי מכיל לעיתים טפלי חזיר - אוזניים, רגליים, זנב.
נזידים מסורתיים אחרים כוללים "קורקבני" עוף, כבד בקר וקיבה.
בארגנטינה ארוחת גריל ("אסאדו") כוללת פעמים רבות גם חלקי פנים כגון מעיים, כליות, לבלב.
ממוח בקר מכינים מלית לרביולי.
לשון בקר נוהגים לבשל, לפרוס ולהשרות במרינדה של שמן, חומץ, מלח, שום ופלפל קצוץ.
בארצות הברית אסור על פי חוק לשווק ריאות למאכל.
בסין בשר חזיר הוא הבשר הנצרך ביותר וקיימים מגוון מאכלים מטפלי חזיר.
יש המחשיבים אותם כמאכלי מעמד הפועלים והם נפוצים בדוכנים של סוחרי רחוב.
הרפואה הסינית עושה שימוש בחלקי פנים בשיקויי מרפא שונים.
בסינגפור מרק חלקי פנים של חזיר נמכר כמאכל רחוב.
באינדונזיה מתכוני מרקים רבים כוללים בשר עז, לרבות חלקי פנים.
ביפן נכללים טפלי עוף ב"יקיטורי" (שיפודי עוף) וטפלי בקר ב"יקיניקו" (גריל בשר בקר) אך ככלל מועדפים ביפן טפלי פירות ים הנתפסים כנקיים ובריאים יותר על פי אמונות טוהר הנובעות מהשינטו.
בפיליפינים כל חלקי החזיר נחשבים ראוים לאכילה.
מאכל מקובל הוא נקניק דם או נזיד דם (תלוי באזור) מבוסס על חומץ ופלפל צ'ילי ירוק.
בהודו, פקיסטן ובנגלדש נאכלים רוב החלקים הפנימיים של העז וכן כבד ולבבות עוף.
גם בנפאל נאכלים חלקי פנים של עז, והם מקובלים במאכלי החג הלאומי דשאין (Dashain).
קורקבני עוף הם טפלי העוף האהודים בנפאל.
בלבנון נאכלים בין השאר מוח כבש (בתבשיל ואף כמילוי לכריך) ומעי כבש ממולא אורז.
באיראן כבד, לב וכליות נכללים בקבב פופולרי.
גם מעיים וקיבת כבש מבושלים הם מאכלים אהודים.
תבשיל של מוח, לשון ושוק כבש נאכל לעיתים בארוחת בוקר עם לחם מסורתי.
באוסטרליה חלקי פנים נצרכים לרוב בפשטידות בשר או בתבשילים אתניים.
עד 2003 נאסר על פי תקן המזון לכלול חלקי פנים מסוימים (כגון חוטם, קרקפת, שפתיים, ריאות ואברי מין) במאכלי בשר.
כיום ניתן להוסיפם למאכלים תוך פירוט מדויק שלהם ברשימת המרכיבים (ולא כמושג כללי "חלקי פנים").
בפשטידות בשר מותר לכלול אותם ללא פירוט מלא.
מעיים דורשים ניקוי מוקפד טרם הכנתם לבישול, ובישול ממושך, בין השאר כיוון שהם מכילים חיידקי קוליפורם.
מתכונים מסורתיים העושים שימוש במעיים מוכנים כיום לעיתים עם מעטפת סינתטית כתחליף.
חלקי פנים ככלל, וכבד ומוח בפרט, הם עתירי כולסטרול.
רקמות ממערכת העצבים עלולות בתנאים מסוימים להיות מזוהמות בפריונים הגורמים לספגת המוח בבקר ("מחלת הפרה המשוגעת") ולמחלת קרויצפלד יקוב באדם.
הנוהג להאכיל כלבי חוות בחלקי פנים נאים (בלתי מבושלים) עלול לגרום להתפשטות אכינוקוקוזיס (echinococcosis), מחלה טפילית בעלת פוטנציאל קטלני לבעלי חיים ולאדם.
חלקי פנים העשירים בפורין עלולים לגרום אצל חולי שיגדון להתקף חמור.
חלקי פנים של דג הפוגו מכילים את הרעל הקטלני טטרודוטוקסין.
ביפן מורשים לעבד את הדג אך ורק שפים שהתמחו והוסמכו לטיפול בו.
"חלק מחיי" הוא אלבומו ה-14 של הזמר אייל גולן, שיצא לאור ב-12 באפריל 2011. האלבום הגיע למעמד אלבום פלטינה על מכירות של למעלה מ-40,000 עותקים בנקודות מכירה בישראל תוך 35 יום.
וכתוך שלושה חודשים הגיע למעמד של פלטינה כפולה על מכירות של למעלה מ-80,000 עותקים.
ההפקה המוזיקלית והעיבודים של שירי האלבום נחלקו בין תמיר צור, דודו קומה, יעקב למאי וחגי מזרחי.
ב-11 באוקטובר 2010 יצא הסינגל הראשון מהאלבום - "רציתי להגיד לך" בסגנון רגאיי ים תיכוני.
את המילים והלחן כתב רותם כהן להפקה מוזיקלית של תמיר צור, וקולות של אוריה גזית, חבר ההרכב האלקטרוני J-Wiewz.
השיר הגיע לכ-3 מיליון צפיות ביוטיוב.
ב-13 בדצמבר 2010 הוציא את הסינגל השני בשם "בואי נברח".
את מילות השיר כתב גולן עצמו ללחן של הזמר והיוצר האלבני פלורי מומג'סי.
ב-4 בינואר 2011 יצא הסינגל השלישי - "מזמור לגלעד" שכתב יוסי גיספן ללחן ראשון של גולן עצמו.
השיר הוקדש לשחרורו של החייל החטוף גלעד שליט, וכוון לגרום להזדהות הקהל עם תחושת השבי של שליט.
ב-22 בפברואר 2011 הוציא את הסינגל הרביעי "נולדת בשבילי" שנכתב והולחן על ידי דורון אלימלך ואליאב מועלם.
ב-27 במרץ 2011 יצא הסינגל החמישי חידוש ל"תמונה שבורה" (במקור של מוני ארנון), כחלק מהפרויקט "שני צדדים למטבע" ונכלל באלבום.
השיר היה במקומות הראשונים במצעדים השבועיים ברדיו ובסלולר.
עם צאת האלבום יצא השיר "כשאחר" שזכה להצלחה ענקית וצעד 3 שבועות ברציפות במקום ראשון במצעד השבועי של גלגלצ ובהשמעות ברדיו מקום ראשון וגם בסלולר ועם יותר משני מיליון צפיות ביוטיוב.
לאחר צאת האלבום יצאו לרדיו הסינגלים "רק בגלל זה", "תחזרי כבר הביתה" ללחן ומילים של דודו אהרון ו"חלק מחיי" שנכתב על הפרידה מאילנית לוי, "מלאך שומר" ו-"ללכת או להישאר".
כלל שירי האלבום הפכו במהרה ללהיטים גדולים.
כל שירי האלבום זכו למספר גדול של צפיות ביו טיוב, חלקם עברו את מיליון הצפיות, כאשר השיר "כשאחר" הגיע ללמעלה מ-20 מיליון צפיות באתר.
האלבום הפך תוך חודש הגיע האלבום למעמד אלבום פלטינה על מכירות של למעלה מ-40,000 עותקים בנקודות מכירה בישראל.
חלפנות כספים היא מסחר במטבעות של מדינות שונות.
העוסק במקצוע זה נקרא חלפן כספים.
מקום החלפנות נקרא "חַלְפָנִיָּה", למרות שמשתמשים בעיקר בכינוי הלטיני, צ'ינג'.
החלפניה היא מוסד פיננסי, שנועד לרכישה ומכירה של מטבע חוץ ממדינות שונות.
לעיתים המקום קשור לקבוצות פיננסיות גדולות יותר.
החלפניות ממוקמות בדרך כלל במרכזים מסחריים גדולים, או בסמוך לבנקים או סוכנויות נסיעות, וכן בשדות תעופה בין-לאומיים, תחנות רכבת וכדומה.
רווחיות החלפניות בנויה משני חלקים, א.
שער החליפין שבו קונה חלפן כספים במטבע מסוים, נמוך מהשער שבו הוא מוכר מטבע זה, ומההפרש בין השערים נוצרת הכנסתו הישירה של חלפן הכספים מעסקת החליפין.
חלפן הכספים מרוויח גם מעמלה שהוא גובה על פעולת החלפנות עצמה.
העמלה נגבית בדרך כלל כאחוז מסכום הכסף שהוחלף, בכפוף לחיוב מינימלי עבור עסקאות בסכום נמוך.
חלק מבתי החליפין מפרסמים שאינם לוקחים עמלה, אך בדרך כלל הם מפצים על כך בפרסום שערי חליפין עם מרווח גדול יותר.
ברוב החלפניות לא מקבלים מטבעות, אלא רק שטרות.
פעמים רבות החלפת כסף בחלפניה לפני הנסיעה, יקרה יותר מאשר למשוך אותו באמצעות כספומט (באמצעות רשת בין-לאומית) במדינת היעד, או מאשר תשלום ישיר באמצעות כרטיס אשראי.
וכדאי לבדוק תמיד את כדאיות ההחלפה במדינת המוצא.
בשנת 2002 דיווחו חלפניות רבות באירופה על ירידה משמעותית ברווחיהן, עקב החלפת מטבעות אירופיים רבים באירו.
מאז המצאת הכסף בעת העתיקה, עסקו סוחרים בחלפנות כספים.
מאז ימי הביניים, עסקו בחלפנות כספים גם בנקאים, כחלק מפעילותם העסקית, שעיקרה הלוואת כספים.
הבנקים המודרניים כוללים גם החלפת כספים כאחד משירותיהם וממכלול פעילותם הכספית.
בעשרות השנים הראשונות לקיום המדינה, עקב המצב הכלכלי הקשה הטיל בנק ישראל הגבלות חמורות על החזקת מטבע זר, במטרה לחזק את הלירה הישראלית, ולכן חלפנות כספים נעשתה רק בבנקים, לאחר הצגת מטרה נאותה.
במקביל פעלו חלפנים לא חוקיים, שבדרך כלל המשטרה לא פעלה נגדם.
בסוף שנת 1997 הותרה חוקית רכישת מטבע זר מחלפניות פרטיות ("צ'יינג'ים") בסכום מוגבל, והחלו קמים עסקים פרטיים המספקים שירות זה בכל רחבי המדינה.
חוק איסור הלבנת הון משנת 2002 מחייב חלפן כספים לדווח לרשות המיסים על כל המרת מטבע בשווי של 50,000 ש"ח ומעלה, כולל פרטי הזהות של הלקוח שביצע עסקה זו.
בנוסף לעיסוק בהמרת מטבעות, עוסקים חלפני כספים גם במתן הלוואות בריבית בשוק האפור ובנכיון שיקים (תשלום במזומן עבור המחאה עתידית תמורת עמלה, העולה בהתאם לאורך הזמן עד התאריך הנקוב בהמחאה).
שימוש נוסף בחלפנות הכספים נעשה לצורכי הלבנת הון או העלמת מס בסכומים נמוכים (בסכומים גבוהים ישנה חובת רישום לחלפן), לדוגמה פרעון שיק למזומן לאדם המעוניין למנוע רישום של ההכנסה אותה קיבל באמצעות שיק.
חלק הארי הוא ביטוי מליצי שמשמעותו החלק העיקרי, בעיקר במובן של חלוקה בלתי מידתית.
הביטוי קיים בשפות רבות, והשימוש בו החל בסוף המאה ה-18.
מקור הביטוי במליצה המיוחסת לאחד ממשלי איזופוס (מספר 339 לפי סיווג פרי).
על פי אחת מגרסאות המשל, האריה, החמור והשועל יצאו לצוד טרף, וכאשר חילקו ביניהם את השלל הציע החמור חלוקה שווה.
בתגובה טרף האריה את החמור, והניח לשועל לבצע את החלוקה.
השועל נתן לאריה את החלק העיקרי והותיר לעצמו חלק זעיר.
כשפנה אליו האריה בפליאה ושאל מאין למד את אומנות החלוקה הצודקת, השיב לו השועל: מן החמור.
הביטוי המקביל באנגלית הוא "The lion's share", ולפיכך התרגום הנכון הוא "חלק הארי", צירוף סמיכות שמשמעותו המילולית "חלקו של האריה".
בעברית השתרש לצידו גם השיבוש "החלק הארי" (ונטיות כגון "חלקו הארי"), שהוא לכאורה צירוף של שם עצם ותוארו, אך "ארי" (במלרע) אינו שם תואר, והתוצאה המתקבלת חסרת משמעות ("החלק האריה").
הקושי בשימוש הנכון בצירוף נעוץ כנראה בעובדה שכיום נפוץ יותר השימוש במילה "אריה", ואילו המילה "ארי" נחשבת ארכאית ומוכרת בעיקר מצירופים אחרים.
אף על פי שהביטוי נמצא בשימוש בדיבור היום־יומי במגוון הקשרים, לפי חוקר הלשון אבא בנדויד בחיבורו "מדריך לשון לרדיו ולטלוויזיה", יש להשתמש בביטוי רק בהקשרים של חלוקה לא מאוזנת, ואילו במקרים אחרים יש לבכר ביטויים אחרים מליציים פחות, כגון החלק הגדול, החלק העיקרי.
חלפניו (בספרדית: jalapeño) הוא צמח השייך למשפחת הפלפלת והוא אחד מזני פלפלי המאכל.
לחלפיניו פרי מסוג ענבה בגודל בינוני, שטעמו חריף וצבעו נע מירוק לאדום לאורך תהליך הבשלתו והוא נפוץ בעיקר כסוג של פלפל חריף במטבח המקסיקני.
החלפיניו קרוי על שם חלפה, בירת מדינת וראקרוס שבמקסיקו, בסביבתה בוית.
כיום מוקצים כ-160 קילומטרים רבועים במקסיקו לגידולו.
אזורים נוספים שבהם מוקצים שטחים גדולים לגידול חלפניו הם ניו מקסיקו וטקסס שבארצות הברית.
אורך הפרי בין 5–10 סנטימטרים.
הוא גדל על שיח שגובהו 60–120 סנטימטרים ומניב 25–35 תרמילים בעונה, שצבעם ירוק ומאדים לאורך תהליך הבשלתם.
התרמילים נקטפים יותר מפעם אחת בכל עונת גידול.
לרוב הפרי נקטף ונאכל בעודו ירוק, הגם שלעיתים מאפשרים לו להמשיך להבשיל לאחר קטיפתו עד שצבעו אדמדם.
מידת החריפות של החלפניו ביחס למינים אחרים של צ'ילי מתונה יחסית (בין 2,500–10,000 יחידות סקוביל) ותלויה בתנאי הגידול ובאופן ההכנה.
החלפניו שכיח מאוד במטבח המקסיקני ומשמש במגוון גדול של רטבי סלסה ורטבים חריפים אחרים, הן כפרי טרי והן כפרי מיובש ("צ'יפוטלה").
"חלק ממך" (או "Now That You're Gone" בגרסה האנגלית) הוא סינגל של הזמרת שירי מימון, איתו הופיעה על בימת MTV במסגרת טקס פרסי המוזיקה של MTV אירופה לשנת 2008.
שתי הגרסאות שוחררו יחד ב-4 בנובמבר 2008 אל תחנות הרדיו וזכו להצלחה רבה.
השיר היה לאחד מהשירים המושמעים ביותר בחודשים נובמבר ודצמבר 2008 ואף הגיע למקום ה-3 במצעד השבועי של גלגלצ ורשת ג'.
בסוף שנת תשע"ט הגיע למקומות 29 ו-30 במצעדים השנתיים של גלגלצ ורשת ג' בהתאמה.
את הגרסה העברית חיברה שירי מימון עם דור דניאל (אשר כתב והלחין למימון בעבר את "אהבה קטנה"), שגם הלחין את השיר.
על עיבוד הטקסט אחראית מיכל בכר.
את המילים לגרסה האנגלית חיברו איתן בן חורין (שהלחין למימון בעבר את "ורציתי שתדעי") וג'וש סניידר (שכתב בעבר את הגרסה האנגלית לשיר "יותר טוב לסלוח" של מימון).
בתחילת 2008 הוציאה מימון את אלבומה השני "רגע לפני ש..." והייתה מועמדת לאמן הישראלי הטוב של השנה במסגרת MTV ישראל אשר רק החל את דרכו (Best Israeli Act).
מימון זכתה בתואר ובנוסף זכתה להתמודד לתואר "האמן האירופאי של השנה" ("Favorite Act") במסגרת תחרות EMA של MTV.
כחודש לפני הטקס עצמו, נודע למימון שעלתה לחמישייה הסופית בקטגוריה זו וכן שתזכה להופיע על בימת הטקס.
לכבוד הטקס הוחלט להפיק שיר חדש בשפה האנגלית, להופיע איתו וכמו כן לשחרר לו גם גרסה בעברית לקהל בישראל.
מימון עצמה הופיעה בסוף הטקס רגע לפני פרסום הזוכה בקטגוריה.
לבסוף, מימון דורגה במקום השלישי, לאחר שעקפה את ליאונה לואיס ודימה בילאן, זוכה האירוויזיון של אותה שנה.
בשנת 2011 נכלל השיר בעברית בגרסה אקוסטית לאלבום הופעה חיה של שירי מימון ושמעון בוסקילה.
מימון היא האמנית הישראלית היחידה שהופיעה בטקס זה ויחד עם עפרה חזה היא אחת משתי האמניות הישראליות היחידות שהופיעו ב-MTV.
חלק מהזמן הוא אלבום האולפן הרביעי של הזמר עידן עמדי, שיצא לאור בשנת 2017 בחברת ארומה מיוזיק.
לפני צאת האלבום כבר יצאו ממנו שלושה סינגלים לתחנות הרדיו - "עד שיעלה היום הבא", "חלק מהזמן" ו"עכשיו כולם רוקדים".
"עד שיעלה היום הבא" ו"חלק מהזמן" נכנסו למצעד העברי השנתי של רשת ג' לשנת ה' תשע"ו.
האלבום הגיע למעמד "אלבום פלטינה" בתוך שבועות בודדים.
במהלך מלחמת חרבות ברזל, השיר "חלק מהזמן" מתוך האלבום, הגיע למקום ה-82 במצעד היטליסט של מאקו.
"חלק ממני" הוא סינגל שהוקלט על ידי הזמרת הישראלית שרית חדד, אשר לא נכלל באף אלבום שלה.
השיר יצא לאור ב-24 באוקטובר 2017, כסינגל האחרון שלה בשנה הזו, על ידי חברת התקליטים אבי גואטה הפקות בע"מ.
עם יציאתו נכנס השיר אל המקום ה-6 במצעד של מדיה פורסט, ולאחר שיצא הצליח להיכנס בשנית אל המקום ה-10.
השיר נכתב על ידי רותם כהן ואבי אוחיון, שהיו גם אלו שהלחינו אותו, והוא הופק על ידי מתן דרור.
את השיר הוציאה חדד חודש לאחר לידת בתה הבכורה נויה, במטרה להקדיש אותו עבורה, ומילותיו אף מדברות עליה.
חדד סיפרה על השיר כי: "כשקיבלתי את הטקסט כמה ימים אחרי הלידה הרגשתי שהלב שלי מתפוצץ מאהבה ושבוער בי להקדיש לנויה הקטנה שלי שיר מאמא".
הווידאו קליפ הנלווה שיצא לשיר מכיל בתוכו גם את מילותיו, והוא מציג את חדד כשהיא אוחזת ביד בתה הבכורה.
בנוסף לכך, חדד העלתה את הקליפ לערוץ היוטיוב הרשמי שלה, בסמוך לצאתו כסינגל.
נכון ל-29 באפריל 2018, מונה הצפיות של הקליפ עומד על כ-4.5 מיליון צפיות, דבר אשר הופך אותו לשישי הנצפה ביותר שלה.
חָלָקָה הוא מושג באסלאם אשר מתאר אספה או פגישה של מספר אנשים, אשר נועדה לשם למידת הקוראן, למידת חדית', ותכנים דתיים כאלו ואחרים.
משמעותה המילולית של המילה בעברית היא "חוג" או "מעגל".
בדרך כלל, החלקה מתבצעת על ידי כך שאדם אחד או שניים מלמדים את הנושאים השונים, ושאר המשתתפים יושבים, בדרך כלל במעגל, ומקשיבים.
המשתתפים האחרים, רשאים לשאול שאלות, לנהל דיון, ולהביע את עמדתם ודעותיהם השונות.
לעיתים קרובות, חלק מהזמן מוקדש לתפילות משותפות.
ברוב החלקות נהוג להגיש כיבוד, ואף לסעוד ביחד.
חלק הוא יחידת זמן המשמשת לחישוב החודשים, התקופות, והשנים בלוח העברי.
כל חלק הוא 1/1,080 משעה ושווה ערך לשלוש שניות ושליש.
חלוקת השעה ל-1080 מוזכרת לראשונה בפיוט של רבי פינחס ברבי יעקב הכהן מכפרא.
בתלמוד הבבלי מוזכרת המידה בחישובי מולד הלבנה: שיעור זה הוא ארכו של חודש לבנה ממוצע ומצוין בקיצור – כ"ט י"ב תשצ"ג.
בערכים אלה משתמשים כל מחשבי הלוח העברי.
האבן עזרא מכנה את החלקים "חלקי ישראל".
בברייתא דשמואל מוזכרת המידה בחישוב כוכבי הלכת באסטרולוגיה על פני ארבע התקופות:
הרמב"ם מסביר את הסיבה שהחכמים חילקו את השעה דווקא ל-1,080, מכיוון שמספר זה מתחלק במספרים רבים: הסברו של הרמב"ם עדיין לא מיישב מדוע לא חילקו ל-360, מספר שגם הוא מתחלק לכל המספרים הללו.
יש שהסבירו שחלוקה זו נוצרה במיוחד עבור חישוב מולד הירח הממוצע.
האסטרונום קידינו הכשדי חישב את המולד הממוצע: 29,31,50,8,20 על בסיס 60. חז"ל שלא היו רגילים בחלוקה לשישים תרגמו את החשבון ל"חלקים".
כמו כן ייתכן שהחלקים המוזכרים אינם חלקי שעה שחולקה ל-1,080, אלא חלקי שליש שעה שחולקה ל-360 - מספר שהיה חשוב בשיטת הספירה הבבלית ועל פיו חולק המעגל ל-360 מעלות.
לפי אוטו נויגבאואר, יחידת האורך הבבלית הקטנה שֶׁה (=גרעין שעורה) קיבלה בתקופה הסלאוקית והפרתית משמעות של 1/1080 באטרונומיה הבבלית וממנה עברה ליהודים.
מקרה דומה הוא המילה פונדיון שבמקורה היא מטבע ובתקופת הגאונים שימשה במשמעות של 1/12.
על פי מסורות מסוימות יששכר המקראי עלה לרקיע ומשם למד את החלוקה ל-1,080. בכך הסבירו את הפסוק "וּמִבְּנֵי יִשָּׂשכָר יוֹדְעֵי בִינָה לַעִתִּים לָדַעַת מַה יַּעֲשֶׂה יִשְׂרָאֵל".
המילה "עתים" עולה בגימטריה 1,080 אם מחשבים את האות ם כ-600.
בספרות הקבלה מוסבר כי המקור ל-1,080 נובע מהאפשרות ליצור מהשם יהוה 1,080 צירופים.
על פי הקבלה בכל "חלק" העולם נוצר מחדש ושולט בעולם צירוף אחר של שם יהוה.
כל חלק מקביל גם לנשימה אחת שהאדם נושם, (18 נשימות בדקה) וכך מתבטאת יצירתו מחדש בכל רגע.
המספר 1,080 הוא בגימטריה 5 פעמים גבורה או פעם אחת תפארת עם .
בספר רזיאל המלאך מוסבר הפסוק באמצעות גימטריה של מספר החלקים במשך היריון רגיל (3/4 שנה יוליאנית = 7,100,460 חלקים - 710 [=תש"י] ריבוא ועוד פחות מחצי שעה).
חלקי חילוף (נקראים בקיצור גם חָלָפים) הם חלקים, מכלולים ורכיבים ממוצר, מכשיר או מכונה, שמטרתם להחליף חלק במוצר, מכשיר או מכונה.
חלקים אלו מיוצרים כחלקים בודדים ולא כמוצר שלם, ומשמשים כעתודה לצורכי תיקונים ותחזוקה שוטפת של מוצרים, מכשירים ומכונות.
חלקי חילוף נפוצים בתחומי כלי רכב, כלי טיס וכלי שיט; מכשירי חשמל ואלקטרוניקה; מכונות תעשייתיות; כלי נשק ואמצעי לחימה.
שימוש בחלקי חילוף נעשה בדרך כלל באחת משתי דרכים: בתחזוקת שבר מוחלף חלק או מכלול שהתקלקל ויצא מכלל שימוש.
תחזוקה מונעת דורשת להחליף חלקים מסוימים אחרי מידה ידועה של שימוש לפני שמתרחשת תקלה.
בתחום הרכב נהוג למשל להחליף מצתים, צמיגים ורצועת תזמון כאשר מתגלים סימני בלייה (צמיגים) או אחרי שהרכב נסע מספר ידוע של קילומטרים.
בתעופה, ספר המטוס מפרט מתי הוחלף כל רכיב קריטי, ורכיבים רבים מוחלפים אחרי ששירתו מספר שעות טיסה – המספר משתנה לפי החלק בו מדובר.
ישנם מספר מקורות לחלקי חילוף:
חלקי חילוף מקוריים: ייצור חלקי חילוף ייעודיים על ידי היצרן המקורי של המכשיר.
חלקי חילוף תואמים: ייצור חלקי חילוף על ידי יצרן אחר לשימוש במכשירים של היצרן המקורי.
חלקים אלו לרוב זולים יותר מחלקי החילוף המקוריים.
שימוש בחלקים תואמים נעשה גם כאשר היצרן המקורי כבר לא מספק את החלקים המקוריים, או מנוע מלמוכרם ללקוח שזקוק להם, למשל עקב אמברגו.
חלקי חילוף ממוצר או מכשיר שיצא מכלל שימוש: כאשר מכשיר או מוצר יוצא מכלל שימוש, ניתן לפרק אותו ולהוציא ממנו מכלולים ורכיבים תקינים ולהשתמש בהם כחלקי חילוף.
נוהג זה נפוץ במיוחד בתעשיית הרכב (במשחטת כלי רכב) וכאשר המוצר המקורי כבר אינו מיוצר, ובפרט כאשר היצרן המקורי כבר לא קיים או לא פעיל, וקשה או בלתי ניתן למצוא חלפים מקוריים.
חלצ - עמותת יחידות האיתור והחילוץ הישראליות היא עמותה המאחדת את יחידות החילוץ הפועלות בישראל, ומסייעת להן בפעילותן.
בישראל קיימות 14 יחידות חילוץ אזוריות, המספקות מענה באירועי חירום הדורשים חילוץ וסיוע.
היחידות פרוסות על פני כל ישראל, ופועלות לאיתור, חילוץ, הגשת טיפול רפואי ופינוי הנפגעים.
הפעלתן נעשית באמצעות כוחות הביטחון והרשויות המעורבות בפעילות, ופועלים בהן כ־700 מחלצים בהתנדבות מלאה.
בשנת 1986 הוקמה עמותת חלצ מתוך מטרה לרכז את היחידות תחת קורת גג אחת ולעזור להן לבצע את משימותיהן ביעילות ובמקצועיות.
מתן סיוע והצלה לכל אדם שנקלע למצוקה, לנפגעים, לאובדים בדרך בעיקר באזורים לא אורבניים ובאזורים בהם גופי החירום הרגילים מתקשים לפעול באמצעים רגילים.
חילוץ לכודים מהריסות והושטת סיוע באירועי אסון המוניים במדינות שונות בעולם.
במידת הצורך סיוע במקרים הומניטריים כתוצאה מאירועי אסון המוני במדינות שונות בעולם, לרבות מדינת ישראל.
סיוע ותמיכה באירועים של ארגוני החירום במדינת ישראל, מד"א, משטרת ישראל, צה"ל, איחוד הצלה וכדומה.
היערכות כגוף מקצועי משמעותי לאירוע של רעידת אדמה במדינת ישראל.
סיוע ותמיכה בפעילויות של רשות שמורות הטבע והגנים ורשות העתיקות.
מתן סיוע ומענה מקצועי לעמותות וגופים דומים בישראל ומחוצה לה וחיזוק קשרים עם יחידות חילוץ אחרות הפזורות בעולם.
יחידות החילוץ בישראל הן חלק ממערך יחידות ההתנדבות המיוחדות של משטרת ישראל, והעמותה מגייסת עבורן אמצעים נוספים, ומספקת להן ציוד מתקדם כמו מערכות קשר, מערכות איתור וכלי חילוץ, על מנת שהיחידות תוכלנה לבצע את משימתן במהירות ויעילות מרבית.
כמו כן, מקיימת העמותה ימי הכשרה וריענון למתנדבים ביחידות.
העמותה אינה מתערבת בניהול היחידות עצמן, ואינה פועלת בעת אירועי החילוץ, אלא משמשת כבסיס וגב תומך המאפשר למתנדבים להגיש את הסיוע בזמן אמת.
בשנת 2020 הפיקה העמותה סדרת סרטונים בשם 'הולכים על בטוח', ובהם כללי אצבע לטיולי שטח בטוחים.
בחלצ חברות 12 יחידות חילוץ אזוריות:
חלק א' הוא אלבום הבכורה של צמד הפזמונאים והמפיקים המוזיקליים הישראלי דולי ופן.
האלבום יצא לאור ב-12 בנובמבר 2020, על ידי חברת התקליטים NMC.
ביולי 2019, הכריזו דולב רם ופן חזות על הסינגל הראשון שלהם תחת הכינוי "דולי ופן" ומתוך פרויקט חדש בו ישתפו פעולה עם אמנים שונים, "אח שלי מתחתן" בהשתתפות הזמר מוש בן ארי.
מאז הוציאו חמישה סינגלים נוספים מתוך האלבום, שכולם בשיתוף אמנים שונים, ובהם "מאושרים" בהשתתפות לירן דנינו ונועה קירל ו"ואז את תראי" בהשתתפות דיקלה ועידן חביב, שזכו להצלחה במצעדי הפזמונים העבריים השנתיים.
לצד הסינגלים מתוכו, לאלבום נוספו שתי רצועות נוספות: גרסה אקוסטית לשיר "מאושרים" והשיר "ואז את תראי" בביצוע הצמד, לצד בית שנגנז מתוכו.
עם צאת האלבום, הכריזו הצמד על אלבומם הבא, "חלק ב'", שיהווה המשך לאלבום זה, ועל הסינגל הראשון מתוכו, "על מה בנות חושבות בלילה", בביצוע עומר אדם, בליווי וידאו קליפ שצולם בדובאי.
"אח שלי מתחתן" - יצא לאור ב-16 ביולי 2019, כסינגל הראשון מתוך האלבום, בהשתתפות מוש בן ארי.
השיר הגיע בשיאו למקום השני במצעד השבועי של מדיה פורסט.
"מאושרים" - יצא לאור ב-6 באוקטובר 2019, כסינגל השני מתוך האלבום, בהשתתפות לירן דנינו ונועה קירל.
השיר הגיע בשיאו למקום הראשון במצעדים השבועיים של מדיה פורסט וגלגלצ.
"תרוצי אליו" - יצא לאור ב-24 בדצמבר 2019, כסינגל השלישי מתוך האלבום, בהשתתפות בית הבובות ורותם כהן.
השיר הגיע בשיאו למקום העשירי במצעד השבועי של מדיה פורסט.
"הכוכבים בוכים בלילה" - יצא לאור ב-16 במרץ 2020, כסינגל הרביעי מתוך האלבום, בהשתתפות שירי מימון ודודו אהרון.
השיר הגיע בשיאו למקום השלישי במצעד השבועי של מדיה פורסט.
"ואז את תראי" - יצא לאור ב-19 במאי 2020, כסינגל החמישי מתוך האלבום, בהשתתפות דיקלה, עידן חביב ומארק אליהו.
השיר הגיע בשיאו למקום הרביעי במצעד השבועי של מדיה פורסט, והראשון במצעד הרשמי של גלגלצ.
"את יודעת אמא" - יצא לאור ב-8 בספטמבר 2020, כסינגל השישי מתוך האלבום, בהשתתפות עמיר בניון ואיתי לוי.
"חלק בעולם" הוא סינגל שהוקלט על ידי הזמרת הישראלית אילנית.
את השיר הוציאה לאור בדצמבר 1985 לאור חברת התקליטים CBS ישראל, והוא נכלל כרצועה הרביעית של אלבום האולפן ה-18 של הזמרת, סרט בשחור לבן., שיצא שנתיים מאוחר יותר.
"חלק בעולם" נכתב על ידי רחל שפירא והולחן על ידי קובי אשרת, שגם עיבד והפיק מוזיקלית.
זה היה תקליט השדרים הראשון שהוקלט לאלבום האולפן החדש של אילנית, סרט בשחור לבן, שיצא ב-1987. השיר זכה להצלחה במצעד הפזמונים השבועי של רשת ג', כשבשיאו דורג במקום החמישי.
כמו כן, במצעד השבועי של גלי צה"ל הגיע השיר בשיאו למקום הרביעי.
חלפן כספים הוא אדם או ארגון שעיסוקו הוא החלפת מטבעות או שטרות של מדינה אחת באלו של מדינה אחרת.
סחר זה היה קודמו של הבנקאות המודרנית.
הופעתו של כסף נייר באמצע המאה ה-17 ופיתוח הבנקאות המודרנית ושערי חליפין במאה ה-20 אפשרו לשוק המרת מטבע להתפתח.
והוקמו צ'ינג'ים שנועדו להחלפת מטבעות.
גם הבנקים נותנים שירותי המרת מטבעות חוץ.
בעבר הרחוק, בירושלים, עולי רגל שעלו לבית המקדש בחגי ישראל ומועדיו, היו מחליפים חלק מכספם מהמטבע היווני או הרומי ומטבעות נוספות מארצות מגוריהם, במטבעות ארץ ישראלים, ששימשו לתשלום עבור קורבנות ותרומות לבית המקדש.
במהלך ימי הביניים באירופה, ערים ועיירות רבות הנפיקו מטבעות משלהן, שנשאו לעיתים קרובות דיוקן של השליט, כגון המלך הברון או הבישוף האזורי.
כאשר זרים, בעיקר סוחרים נודדים, הגיעו למסחר בעיירות, היה להם צורך להחליף מטבעות זרים למטבע המקומי, אצל חלפני כספים מקומיים.
חלפני הכספים היו מעריכים את המטבעות הזרים לפי סוג, בלאי ותוקף, ואז ממשערים את ערכו במטבע המקומי.
לאחר מכן הסוחר יכול למשוך את הכסף במטבע מקומי לצורך המסחר.
ככל שגדלה פעילותם של חלפני הכספים הם החלו לספק גם מסגרת הלוואות, על ידי הוספת עמלת הלוואה בנוסף לשערי המטבעות.
מאוחר יותר סיפקו האבירים טמפלרים שירות זה לצליינים שנסעו לארץ הקודש וממנה.
חלפן הכספים בתקופות ההיסטוריות נזקק לידע רב על עדינותם של מטבעות זהב וכסף ועל האותנטיות של המטבעות.
ונדרשו שנים של ניסיון על מנת להיות מסוגל להחליט באופן מיידי על ביצוע עסקת החליפין.
וגם נצרך לידע רב בחשבון, כי ברוב המקומות לא השתמשו ב לחישובי המטבעות.
חלפן כספים היה צריך גם לדעת הנהלת חשבונות.
הפעילות בירידי המסחר כללה קבלת פיקדונות מהסוחרים לתקופת שהותם ביריד, כשהפיקדון נרשם בספרי חלפני הכספים, ובזמן רכישת טובין, הופחת הסכום ונרשם לטובת המוכר.
בסיום היריד הסוחר המפקיד קיבל בחזרה רק את היתרה מהסכום שהפקיד, והשאר הועבר למוכרים.
בעבר, העסק התנהל ברחוב, והיה צורך בשולחן שעליו הניח הסוחר את מטבעותיו, וכלי כתיבה לרישום הכספים, וזה הספיק לעבודתו של החלפן.
מאוחר יותר, עם כניסתן של הגילדות, הוקמו מקומות קבועים יותר, שבהם ניתן היה למצוא כמה חלפני כספים.
בהמשך, משרדי החלפניות התנהלו כעסק בחנות ייחודית.
כיום, בדרך כלל זה כולל מכונות אוטומטיות לספירת כספים, חדר משוריין, וכספות חסינות מפריצה ואש.
חלפני כספים שלא יכלו לעמוד בהתחייבויותיהם, שולחנם נופץ.
באיטלקית banca rotta (תרגום מילולי: שולחן שבור), וזה מזכיר את המילה הגרמנית Bankrott ובאנגלית הפך לBankruptcy שמשמעותה בעברית היא פשיטת רגל.
מקצוע חלפן הכספים ברובו, הפך למקצוע הבנקאי, אך עדיין נשארו גם חלפני מטבעות כמו בעת העתיקה, הממירים כסף זר, בעיקר מטבעות שנסחרות ברוב העולם, בכסף מקומי.
"חלק לא נפרד מאחרים" הוא אלבום האולפן התשיעי של הזמר הישראלי עברי לידר.
האלבום יצא לאור בהוצאת חברת Stop Drop and Roll ובהפצת חברת די-מיוזיק, ב-19 בדצמבר 2024.
לידר הוציא את האלבום לאחר תהליך יצירה שנמשך קרוב לשלוש שנים והוא אלבום האולפן הראשון של לידר מאז שנת 2015, כשהוציא את האלבום "האהבה הזאת שלנו".
חלק מהשירים באלבום נכתבו לפני טבח שבעה באוקטובר והשאר לאחר מכן, והשפיעו עליו אירועי מלחמת חרבות ברזל.
כתיבת האלבום הייתה עבור לידר מפלט רגשי בתקופה של חרדות, פחדים ודיכאון וסייעה להתמקד ולהרגיש תחושת משמעות, ואף הייתה בעלת השפעה "תרפיוטית".
שם האלבום "חלק לא נפרד מאחרים" משקף את הרעיון של קשר אישי ואוניברסלי, ונוגע ברבדים של זהות ושייכות.
לידר יזם אירוע האזנה לאלבומו החדש, שבו הוזמנו 300 ממעריציו למרכז ענב בתל אביב.
במהלך האירוע ישב לידר עם הקהל, שיתף בסיפורים על האלבום והשירים, והשמיע את כל 13 השירים מתחילתם ועד סופם.
רשימת המשתתפים באלבום כוללת את פרופסור יובל נח הררי, אביתר בנאי, אודיה, טונה, מיכה שטרית, ארקדי דוכין, החזן הראשי לצה"ל שי אברמסון, אבי אבורומי, שחר טבוך ואמנים נוספים.
האלבום כולל 13 רצועות, מתוכן תשעה שירים שבהם משתתפים אומנים אחרים, שנבחרו בקפידה לכל שיר.
בחלק מהשירים משתתפי האלבום שרו יחד עם לידר, ובחלק הם מבצעים את השיר לבדם ומעניקים לו זהות ייחודית.
לידר ציין כי היצירה נגעה בשאלות זהות אישית וחברתית, ובניגוד לתרבות ששמה דגש על ה"אני", יש עדיין עשייה למען האחר.
לידר ציין שבאלבום יש כוונה ברורה בסדר השירים ובבחירת האורחים, כמו הררי ואברמסון, המשתתפים בתחילתו ובסופו של האלבום.
השיר הפותח "מה זה פייסבוק אבא" עוסק במאפיינים של רשתות חברתיות שונות וההבדל בין מה שמשתקף מהם למציאות.
השיר "אלוהים שלי 2.0" נכתב על ידי לידר, עוזי חיטמן ויובל נח הררי, ומהווה שיר המשך לשיר המקורי של חיטמן עם פרשנות אקטואלית לטקסט וללחן.
הוא נכתב בחלקו לפני טבח שבעה באוקטובר והושלם לאחר מכן, והוא משקף את המורכבות של התקופה.
השיר "רוקדת מול כולם" מבוצע בעיקר על ידי אודיה (לידר שר רק חלקים מהשיר) ועוסק בחוויות שלה במסיבות במועדון בלונדון ועל סיפון ספינה בים.
בקליפ של השיר, שיצא ב-5 בפברואר 2025 בבימויו של איתמר לידר שירי, רואים הופעה של אודיה עם לידר כקלידן מול קהל מבוגר שרוקד.
נטען שיש דמיון רב בינו לקליפ של השיר "U So Hot" של נדב סיוון.
השירי "בכיתי" עוסק בבכי וברגשות.
השיר "חלק לא נפרד מאחרים" עוסק ביחס בין האדם עצמו לבין שאר העולם.
השיר "אביב" נכתב על , מנהל הבמה ומנהל הטכני של סיבוב ההופעות האחרון של לידר, שהיה חבר כיתת כוננות בכפר עזה במהלך טבח שבעה באוקטובר ונהרג במהלך הטבח בכפר עזה.
שיר הסיום "מְעֵבֵרִ" עוסק ברגשות חבויים ומבוצע על ידי לידר לבדו, כשאחריו קטע סולו של אברמסון שר את הפיוט יגדל אלוהים חי בסגנון חזנות אשכנזי.
השיר מסתיים בדואט בו לידר ואברמסון שרים יחד את הפזמון של השיר.
בביקורת שפורסמה באתר ynet, נכתב כי האלבום אינו "האלבום הגדול" שמעריציו של לידר חיכו לו, אך הוא מוכיח את כישרונו המתמשך כיוצר.
עם זאת, צוין כי חלק מהשירים, כמו "מה זה פייסבוק אבא" או שיתופי הפעולה עם שחר טבוך וטונה, נחשבים לפחות מרשימים, עם טקסטים פשטניים מדי ועיבודים שאינם מחדשים וכי הניסיון לשלב היפ-הופ ופופ עכשווי יוצר לעיתים תוצאה פחות איכותית ביחס לעומק ולתחכום של לידר בעבר.
"חלק ב" הוא אלבום האולפן הרביעי של הזמר הישראלי הראל סקעת.
הוא יצא לאור ב-24 בנובמבר 2024 בהוצאת חברת NMC יונייטד אנטרטיינמנט.
האלבום מציין עשרים שנות יצירה מוזיקלית ויצא שבע שנים לאחר אלבום האולפן האחרון שלו, "אהבה מסובבת הכל".
האלבום נכתב בזמן מלחמת חרבות ברזל.
סקעת מתאר את האלבום כנקודת ציון משמעותית בחייו האישיים והמקצועיים, הכוללת חשבון נפש, התמודדות עם עברו, ותכנון עתידו.
האלבום כולל תשעה שירים, ששלושה מתוכם נכתבו והולחנו בשיתוף של הראל סקעת עצמו: "לבד", "אין לי אוויר" ו-"סליחה".
בין היוצרים באלבום נמצאים אליעד נחום, רותם כהן, אבי אוחיון, קובי מרימי, רועי מכלוף, תומר בירן, טל קסטיאל, צליל קליפי, גל ג'ו כהן, עדן אטד ורז קופרמן, טל "טליסמאן" בן נון, מתן לוי, נעם חורב וסתיו שמש.
השיר "לבד" נבחר לפתוח את האלבום, והוא מלווה בקליפ המשחזר את הקליפ מסינגל הבכורה של סקעת, "ואת".
הקליפ צולם במיקום המקורי, באותה סמטה ובאותו הבר, עם הקאסט המקורי ששב לקחת חלק בצילומים החדשים.
התסריט של הקליפ החדש משחזר את הפריימים מהקליפ המקורי.
חלקיק תת-אטומי הוא חלקיק שגודלו קטן מזה של אטום.
בפרט, אלו הם החלקיקים המרכיבים את האטום: האלקטרון, הפרוטון והנייטרון, וכן גם חלקיקים המיוצרים בתהליכי הקרנה ופיזור, כמו הפוטון, הנייטרינו והמיואון.
חלק גדול מן החלקיקים התת-אטומיים שנתגלו ונחקרו אינם יציבים, ולכן שכיחותם בטבע קטנה.
עם זאת, ניתן לייצר רבים מהם בתהליכי פיזור במאיצי חלקיקים.
חקר החלקיקים התת-אטומיים הוא התחום הפעיל ביותר בפיזיקת החלקיקים.
האלקטרון (המסומן ב-) קיים בכל האטומים; מסתו היא כ-1/1836 ממסתו של אטום מימן.
הפרוטון (סימון p) קיים גם הוא בכל האטומים; משקלו זהה כמעט לזה של אטום מימן, והוא נושא מטען חשמלי הזהה בערכו המוחלט לזה של האלקטרון, אך הפוך ממנו בסימונו.
הנייטרון (סימון n) הוא חלקיק נטרלי מבחינת מטען חשמלי, ויש לו בקירוב את אותה המסה כמו לפרוטון.
האדרונים הם חלקיקים, המורכבים מקווארקים.
באריונים ומזונים, למשל, הם האדרונים.
באריונים מורכבים בדרך-כלל משלושה קווארקים, וברוב המקרים מדובר בשילוב של קווארקים מסוג "למעלה" ו"למטה".
לכולם יש מסת מנוחה גדולה יחסית לשאר החלקיקים התת-אטומיים.
הפרוטון והנייטרון, למשל, הם באריונים.
מזונים מורכבים מקווארק רגיל אחד ומאנטי-קווארק, מה שגורם למספר הבאריון שלו להיות אפס.
אף אחד מהם אינו יציב במיוחד, אך יש להם זמן מחצית חיים של מספר ננו-שניות.
לפטונים אינם מורכבים מקווארקים, ולא מאף חלקיק אחר, עד כמה שידוע לנו נכון להיום.
לחלק אין מסת מנוחה, בעוד שלאחרים יש מסה אדירה.
הלפטונים כוללים, למשל, את האלקטרון, מיואון, טאו ואת הנייטרינו.
חלקיק יסודי או חלקיק אלמנטרי הוא חלקיק שאינו מורכב מחלקיקים אחרים.
פיזיקת החלקיקים מתארת כיצד מורכבים החלקיקים האחרים מחלקיקים יסודיים.
לדוגמה, האטום מורכב מחלקיקים קטנים יותר – אלקטרונים, פרוטונים ונייטרונים.
הפרוטונים והנייטרונים, בתורם, מורכבים מחלקיקים יסודיים, הידועים בשם קווארקים.
חקר החלקיקים היסודיים הוא שלב נוסף במאמצי האדם להבין את מבנה החומר.
מעריכים שיש ביקום הנראה פחות מ-1087 חלקיקים יסודיים בודדים.
המודל הסטנדרטי של פיזיקת החלקיקים מכיל 12 סוגים יסודיים של פרמיונים ("חלקיקי החומר") ו-12 סוגים יסודיים של בוזונים ("חלקיקי הקרינה"), ובנוסף הוא מתאר את האנטי-חלקיקים שלהם.
אך למרות זאת, המודל הסטנדרטי נחשב תאוריה חלקית בלבד, יותר מאשר תאוריה בסיסית המתארת את כל היקום.
הסיבה העיקרית לכך היא שהמודל אינו מתיישב בצורה מלאה עם תיאורית הכבידה של איינשטיין.
ככל הנראה ישנם עוד חלקיקים יסודיים שאינם מתוארים במודל הסטנדרטי, כמו הגרביטון, החלקיק שצפוי לשאת את כח הכבידה, או חלקיקי-העל, אותם חלקיקים-שותפים של כל חלקיק רגיל, אותם חוזות תאוריות של סופר-סימטריה.
12 החלקיקים הפרמיוניים היסודיים נחלקים לשלושה "דורות", כשבכל דור ארבעה חלקיקים.
שישה מחלקיקים אלה הם הקווארקים.
השישה הנותרים הם לפטונים, שמתוכם שלושה הם חלקיקי נייטרינו, ושלושת הנותרים הם בעלי מטען חשמלי 1-: האלקטרון ושני "בני-דודיו", המיואון והטאו.
ישנם גם 12 אנטי-חלקיקים פרמיוניים יסודיים, המקבילים ל-12 שתוארו למעלה.
האנטי-קווארקים הם: אנטי-קווארק למעלה , אנטי-קווארק למטה , אנטי-קווארק קסום , אנטי-קווארק מוזר , אנטי-קווארק עליון ואנטי-קווארק תחתון .
האנטי-לפטונים הם: הפוזיטרון (e+) מקביל לאלקטרון ויש לו מטען חשמלי +1. "בני-דודיו" הם האנטי-מיואון החיובי, μ+, והאנטי-טאו החיובי, τ+.
חלקיקי האנטי-נייטרינו הם: אנטי-נייטרינו האלקטרוני , אנטי-נייטרינו המיואוני ואנטי-נייטרינו הטאואוני .
קווארקים ואנטי-קווארקים מעולם לא נצפו כאשר הם לבדם.
קווארק יכול להתקיים, למשל, כאשר הוא מצוות עם אנטי-קווארק, ובכך ליצור מזון: לקווארק יש "צבע" ולאנטי-קווארק יש "אנטי-צבע" תואם.
הצבע והאנטי-צבע מבטלים זה את זה, ויוצרים שחור (כלומר, אי נוכחותו של מטען צבע כלל).
אפשרות אחרת היא ששלושה קווארקים יתקיימו יחד, וייצרו באריון: לקווארק אחד יש צבע "אדום", לאחר "כחול" ולאחרון "ירוק".
שלושת הצבעים הללו יחדיו יוצרים צבע "לבן" (כלומר, מטען צבע נייטרלי).
אפשרות שלישית היא ששלושה אנטי-קווארקים יתקיימו יחד ויצרו אנטי-באריון: קווארק אחד הוא "אנטי-אדום", אחר הוא "אנטי-כחול" והאחרון "אנטי-ירוק" שלושת הצבעים הללו יחד יוצרים את הצבע ה"אנטי-לבן" (כלומר, נייטרלי).
התוצאה היא שצבעים (או אנטי-צבעים) אינם יכולים להיות מבודדים, אך קווארקים נושאים צבע, ואנטי-קווארקים נושאים אנטי-צבע.
שמונה מתוך 12 הבוזונים היסודיים הם גלואונים.
הגלואונים נושאים את הכוח הגרעיני החזק, והם נושאים צבע וגם אנטי-צבע.
מתוך ארבעת הבוזונים הנותרים, שלושה נושאים את הכוח הגרעיני החלש: אלה הם בוזוני W ו-Z.
הבוזון היסודי האחרון הוא הפוטון הנושא את הכוח האלקטרומגנטי.
על-אף שהכוחות החלש והאלקטרומגנטי נראים לנו שונים למדי בחיינו הרגילים, התאוריה מנבאת כי שני הכוחות צפויים להתאחד באנרגיות גבוהות במיוחד, ולהיות כוח אלקטרו-חלש.
הסיבה להבדל זה באנרגיות נמוכות צפוי להיות קיומו של בוזון היגס.
בתהליך של שבירת סימטריה ספונטנית, חלקיק ההיגס בוחר כיוון מסוים במרחב אלקטרו-חלש הגורם לשלושה חלקיקים אלקטרו-חלשים להפוך להיות מאוד כבדים (הבוזונים הכבדים) ולאחד אחר שיהיה חסר מסה (הפוטון האלקטרומגנטי).
הרחבה מרכזית של המודל הסטנדרטי מערבת חלקיקי סופר-סימטריה, הנקראים סחלקיקים, ואלה כוללים את הסלפטונים, סקווארקים, חלקיקי נייטרלינו וחלקיקי צ'רג'ינו.
לכל חלקיק במודל הסטנדרטי יהיה חלקיק-על שהספין שלו שונה מזה של החלקיק המקורי (לפרמיון מתאים בוזון חדש ולבוזון מתאים פרמיון חדש).
בנוסף, החלקיקים הללו מסיביים יותר מבני הזוג המוכרים שלהם, ואם הם קיימים, לצורך יצירתם דרוש מאיץ חלקיקים אנרגטי מאוד.
ייתכן שהם ייווצרו במאיץ LHC.
על-פי תורת המיתרים כל סוג של חלקיק יסודי הוא למעשה ביטוי של תבנית רטיטה של מיתר בסיסי.
כל המיתרים זהים, בסופו של דבר, אך החלקיקים שונים האחד מהשני בתבנית שבה המיתר שלהם רוטט.
חלקיקים מסיביים יותר הם ביטוי של תבניות רטיטה אנרגטיות יותר.
אך חלקיקים יסודיים אינם "מכילים" מיתרים: הם "עצמם" מיתרים.
תאוריית המיתרים גם צופה את קיומם של הגרביטונים.
זיהוי גרביטונים בניסוי הוא משימה קשה מאוד, מכיוון שהכוח הגרביטציוני הוא כה חלש בהשוואה לשאר הכוחות, ועד כה לא נמצאו ראיות לקיומם.
בפיזיקה תאורטית חלקיק הוא מודל של גוף חומרי שמורכב מאטום, בעל מיקום ותנע מוגדרים, שלא ניתן לעוות את צורתו.
מבחינה אינטואיטיבית, נוח לחשוב על החלקיק ככדור שיש או כדור ביליארד (בתיאום עם מודל הכדורים הקשיחים) זערורי בעל מקום ומהירות היכול להתנגש עם חלקיקים אחרים ולקיים אינטראקציות פיזיקליות.
הכוונה ב"חלקיק" היא בעצם למודל תאורטי או קירוב אידיאלי שמבצעת המכניקה הניוטונית, שאמור לאפיין את התכונות הדינמיות של גוף חומרי קלאסי (כגון כדור ביליארד, כיסא או מכונית).
החלקיק מתאר גוף קשיח שאי-אפשר לעוות את צורתו (למעוך אותו, למתוח אותו, לשבור אותו, ועוד).
בדרך כלל נהוג גם לומר שלחלקיק אין דרגות חופש פנימיות (הוא לא מסתובב סביב עצמו) ואז קוראים לו "חלקיק נקודתי".
במקרים רבים, דנים בגופים קשיחים שאינם נקודתיים, אך מאפיינים אותם באמצעות מרכז המסה שלהם, שאליו מתייחסים כאל "חלקיק נקודתי".
כאשר קוראים לגוף מסוים "חלקיק נקודתי" מניחים עליו בעצם את התכונות הבאות:
ניתן לתאר את מיקומו במרחב באמצעות נקודה בודדת או וקטור יחיד.
המקום שלו והתנע שלו (מסה כפול מהירות) מוגדרים היטב.
אין לו דרגות חופש פנימיות (לכן, לא פועלים עליו מומנטים).
הוא צפיד, קשיח, ניתן לחלוקה ולא ניתן לעוות או לשנות את צורתו.
הוא מאופיין באמצעות פרמטרים קלאסיים כגון מסה, מטען חשמלי ומקדמים פיזיקליים המייצגים את תכונות החומר ממנו עשוי החלקיק.
מידת הנפח שהוא תופס במרחב היא 0. הנחה זו יוצרת בעיות של התבדרויות ואינסופים ולכן הקירוב הנקודתי הוא בעייתי.
החלקיקים אינם שווים, כך שגודלו של כל חלקיק משתנה.
לקראת סוף המאה ה-19 החלה להתפשט בקרב הקהילה הפיזיקלית התורה האטומית - מודל הטוען שכל העולם מורכב מאטומים מסוגים שונים ובאמצעות הנחה זו מצליח להסביר תופעות פיזיקליות רבות.
כל סוג של אטום מהווה אבן בניין של חומר שונה.
בהתחלה, סברו הפיזיקאים שהאטומים האלה הם אכן חלקיקים נקודתיים.
ברם, תגליות וניסויים שנערכו בסוף המאה ה-19 ותחילת המאה ה-20 הראו שהאטום הוא לא חלקיק יסודי נקודתי, קשיח ובלתי ניתן לחלוקה אלא יש לו מבנה פנימי וגודל סופי.
תכונות של חלקיק נקודתי הושלכו כעת על חלקיקים יסודיים יותר דוגמת האלקטרון בעוד שלצרכים מעשיים, הפיזיקאים המשיכו להשתמש במודל של כדורים קטנים וצפידים עבור מולקולות חומר.
פיתוחה של מכניקת הקוונטים שם קץ לתפישה הקלאסית של החלקיק והפך אותה לגמרי על פיה.
ניסויים כגון ניסוי שני הסדקים הראו שלחלקיק יש גם תכונות גליות ולכן מיקומו איננו מוגדר היטב במרחב.
מעקרון אי-הוודאות נבע גם שהתנע שלו איננו מוגדר היטב.
למעשה, לפי הפרשנות המקובלת, התנע והמיקום של חלקיק אינם מוגדרים כל עוד הם לא נמדדו ויכולים לקבל כל ערך שהוא לפני המדידה (כמובן, שיש ערכים סבירים ביותר וערכים שהסיכוי שיתקבלו זניחים).
ברגע שחלקיק נמדד, הוא מקבל ערך מוגדר (עד כדי גודל שגיאה שנובעת ממגבלות המדידה ועקרון אי הוודאות).
במכניקת הקוונטים, לכל חלקיק הוצמדה פונקציית גל המתארת אותו (פונקציה זו משתרעת על כל המרחב ולא נמצאת רק במקום אחד ויחיד כמו עבור חלקיק קלאסי) והאינטראקציה של החלקיקים נקבעת על ידי משוואת הגלים של שרדינגר.
במקביל, מקס פלאנק ואלברט איינשטיין הראו שניתן להתייחס אל קרינה, שנחשבה עד אז כגלית כאל אוסף של חלקיקים נקודתיים חסרי מסה הנושאים עימם מנות קצובות של אנרגיה (שתלויה בתדירות הגל שלהם).
החלקיקים המפורסמים ביותר מסוג זה הם הפוטונים - חלקיקי האור.
בעקבות תובנות אלה, החלו הפיזיקאים במחקר מתקדם לגבי התנהגויות של חלקיקים ותכונותיהם הקוונטיות.
באמצעות מכשור מתקדם הם בחנו את מבנה האטום ואת ההתנהגות הקוונטית של חלקיקים כדוגמת הפרוטון והאלקטרון תחת אינטראקציות של אנרגיות גבוהות.
חקירת תופעת הרדיואקטיביות והתפרקות של חלקיקים וגילוי של חלקיקי יסוד חדשים, הגביר את הצורך בתורה חדשה שתסביר את תכונותיהם של "החלקיקים היסודיים".
ההתפתחויות התאורטיות החשובות בתחום זה היו שכלול מכניקת הקוונטים ופיתוח משוואת שרדינגר היחסותית על ידי פול דיראק, היא משוואת דיראק.
יחד עם עבודה חלוצית בתחום שנעשתה על ידי ריצ'רד פיינמן שפיתח את תורת השדות הקוונטית המבוססת על ההנחה שהכוחות בעצם נישאים על ידי חלקיקי כוח, פותח מודל המנסה להסביר את כל האינטראקציות היסודיות בטבע (למעט כבידה) ולסווג את כל חלקיקי היסוד.
פיינמן פיתח את ה-QED (אלקטרודינמיקה קוונטית) שבה הוא ביצע קוונטיזציה לשדה החשמלי ותיאר את הכוח האלקטרומגנטי באמצעות חלקיקי כוח הנושאים אותו (חלקיקים אלה היו הפוטונים של האור).
בעקבות הצלחה זו, פותחה גם ה-QCD(כרומודינמיקה קוונטית) המציגה טיפול דומה בכוח הגרעיני החזק.
בהמשך פותח גם תיאור של הכוח הגרעיני החלש כחלק מהכוח האלקטרו-חלש.
גילויי מאות חלקיקים בניסויים, במדידות קרינת הרקע הקוסמית ובמאיצי חלקיקים חייב את הפיזיקאים להכניס סדר ב"גן החיות" ולנסות להסיק על מספר מצומצם של חלקיקי יסוד שמרכיבים את כל השאר.
עבודה זו בוצעה על ידי הפיזיקאים יובל נאמן ומארי גל-מאן (האחרון קיבל עליה פרס נובל) והתבססה על שיקולים של סימטריה.
מעבודה זו הם הסיקו על קיומם של הקווארקים - חלקיקי יסוד המרכיבים חלקיקים כבדים יותר דוגמת פרוטונים ונייטרונים.
אך כאן לא נגמר החיפוש.
התברר שישנם מספר סוגי קוורקים, ושהקוורקים לא יכולים להסביר את קיומם של חלקיקים הנקראים לפטונים כגון אלקטרונים, נייטרינו או מיואון.
היום הפיזיקאים מאמינים שהקוורקים הם חלקיקים נקודתיים חסרי מבנה פנימי ולכן מהווים חלקיקי יסוד אמיתיים.
החלקיקים המהווים את אבני הבניין היסודיות של החומר (וכן החלקיקים המהווים את נושאי הכוח "בוזונים") נקראים חלקיקים אלמנטריים והם מתוארים ומסווגים במסגרת תאוריה הידועה בשם המודל הסטנדרטי.
התחום העוסק בחקר חלקיקים אלו ותכונותיהם נקרא פיזיקת חלקיקים.
תורת המיתרים מבטלת לגמרי את ההנחה של חלקיקים נקודתיים בגלל כל הבעיות שהיא גורמת ומעדיפה להתייחס אליהן כאל מיתרים חד-ממדיים.
קיימת תאוריה נוספת בפיתוח הקרויה תורת הממברנות, אשר גורסת שהמיתרים האמורים הם ממברנות (מעין קרומיות או "שמיכות" חומר) המצויות במגוון צורות ואופן רטיטתן קובע את מניפסטצית החומר.
תאוריה זו התפתחה מתוך תורת העל-מיתר, אך חלוקה עימה במספר הממדים הקיימים ומאששת את קיומם של אינסוף יקומים.
לתורה זו הייתה הצלחה מסוימת בתיאור מצב הסינגולריות (תמונת היקום לפני קיום חוקי הפיזיקה) שלתורות אחרות לא הייתה.
תאוריה זו עדיין נמצאת בפיתוח ומחקר, וכרגע אין דרך לאשש אותה ניסיונית עקב מגבלות ותקלות טכניות באמצעי הניסוי שיש למדענים.
חלקיק וירטואלי (או: חלקיק מדומה) הוא חלקיק שהקשר של תורת היחסות הפרטית בין מסה, תנע ואנרגיה לא מתקיים עבורו למשך זמן קצר.
זמן החיים של חלקיק וירטואלי מוכתב על ידי עקרון האי-ודאות.
חלקיק וירטואלי קרוי גם "חלקיק שלא על קליפת המסה" (off-mass-shell).
הדוגמה הפשוטה ביותר היא מינהור של חלקיק דרך מחסום פוטנציאל.
בתחומי המחסום החלקיק מתקיים כחלקיק וירטואלי.
הפתח לקיומם של חלקיקים וירטואליים הוא עקרון האי-ודאות של הייזנברג, לפיו האי-ודאות באנרגיה של חלקיק מתכונתית הפוכה ל"זמן המדידה" של החלקיק.
לכן עבור זמנים קצרים מספיק האי-ודאות באנרגיה מספיק גדולה כדי לאפשר מעבר דרך המחסום.
"זמן המדידה" בהקשר זה הוא, בקירוב, זמן המעבר דרך מחסום הפוטנציאל.
באופן כללי יותר, מחסום הפוטנציאל עבור תהליך וירטואלי כלשהו, הוא הפרש האנרגיה הדרוש כדי להפוך את החלקיק הווירטואלי ל"חלקיק אמיתי" (בתהליך המשמר אנרגיה).
פוטון המוחלף בין שני מטענים חשמליים.
יצירה של זוג אלקטרון-פוזיטרון וירטואליים מתוך הוואקום, אשר חוזרים ומתמזגים לאחר זמן קצר.
תהליך זה מוביל בין היתר לקיטוב של הריק.
החלפה של פונונים וירטואליים בין אלקטרונים במתכת.
היישום הביוטכנולוגי FRET עובד על פי עיקרון זה, שם החלקיק הווירטואלי בחלק מהזמן הוא פוטון.
חלקלקה היא חומה משופעת, מבנה המהווה חלק מביצורים הנמצא בצדה החיצוני של חומת מצודה או עיר מבוצרת.
מטרת החלקלקה היא למנוע מן האויב לטפס על קירות המצודה או החומה, או לערער את יסודותיה של החומה באמצעות חפירות או אילי ניגוח, וכן למנוע התמוטטות של הקיר בגלל סחף ובלאי טבעי של הקרקע בעתות שלום.
החלקלקה נמצאת בין החפיר המקיף את החומה לבין החומה עצמה והיא בנויה בדרך כלל מעפר כבוש מחופה בלבנים חלקות או מסותתות.
החלקלקות הראשונות נבנו על ידי החיקסוס בתקופת הברונזה התיכונה.
לאחר המצאת הארטילריה נבנו חלקלקות על מנת להגן על החומות מפני ירי ארטילרי.
בישראל מצויות חלקלקות באשקלון, עכו, ירושלים (במגדל דוד), יפו, בית שאן, יריחו, לכיש, מגידו, תל שבע, כוכב הירדן, תל אֵסוּר, המוסדות הלאומיים בירושלים ובשילה.
חלקת אלוהים הקטנה הוא רומן משנת 1933 שנכתב על ידי ארסקין קולדוול.
העלילה מספרת על סכסוך עבודה בבית חרושת, שעלול לגבות את חיי העובד שיעז להוריד את השלטר במפעל וברקע הסופר יוצר את המתח המתגבר תוך עיסוק במשפחה של חקלאים מג'ורג'יה, אובססיביים אחר מין ועושר - אחד מבני המשפחה הוא מי שנבחר להצית את השביתה במפעל על ידי הורדת השלטר.
בספר מוצגת דמות נלעגת של איש חוק וביקורת על דרך בחירתם של בעלי תפקידים במערכת החוק.
הנושאים המיניים המופיעים ברומן היו כה שנויים במחלוקת, עד שנעשתה פנייה לבית המשפט של מדינת ניו יורק, בדרישה לצנזר אותו.
בשנת 1958 הרומן עובד לסרט קולנוע באותו השם בהשתתפות ג'ק לורד.
באותה שנה גם יצא הספר בעברית, בישראל.
הספר נמכר ברחבי העולם ביותר מ-10 מיליון עותקים.
הרומן כולל סצנות נועזות, שבתקופת הוצאתו המקורית נתפשו כמיניות מפורשת, הסופר ארסקין קולדוול והוצאת הספרים Viking Press נתבעו בבית המשפט בגין הפצת פורנוגרפיה.
יותר מ-60 סופרים, עורכים, ומבקרי ספרות הביעו את תמיכתם בספר, ושופט בית המשפט של מדינת ניו יורק בנג'מין גרינספאן פסק לטובתו.
עד היום, החלטתו נחשבת בעלת השפעה משמעותית בהעברת התיקון הראשון לחוקת ארצות הברית, העוסק בחופש הביטוי.
בשנת 1947, העיר סיינט פול, מינסוטה, אסרה על הפצת הרומן בגין היותו פורנוגרפי.
הספר, שנמכר בלמעלה מ-10 מיליון עותקים, נחשב לאחד הרומנים המצליחים ביותר שפורסמו אי פעם.
ב-13 באוגוסט 1958 הופץ "חלקת אלוהים הקטנה" - עיבוד של הרומן לסרט קולנוע.
את הסרט הפיק סידני הרמון וביים אנתוני מאן, על פי תסריט מאת פילים יורדן ובן מאדוו.
בסרט כיכבו רוברט ריאן כטיי וולדן, אלדו ריי כוויל תומפסון, ג'ק לורד כבאק וולדן, טינה לואיס כגריזלדה וולדן ובאדי האקט כפלוטו סווינט.
הסרט הופץ על ידי יונייטד ארטיסטס.
הספר תורגם לעברית על ידי י.
דגון, ויצא לאור בשנת 1949 בהוצאת "הספרייה המודרנית".
בינואר 1953 ניתן צו מניעה זמני האוסר את הפצת הספר, עקב טענה להפרת זכות יוצרים.
הספר תורגם לעברית פעם נוספת בידי אריה חשביה, ויצא לאור בשנת 1958 בהוצאת "עידית".
הביטוי העברי חלקת אלוהים הקטנה - מקורו ברומן, אולם משמעותו, במעבר מהספר לביטוי, השתנתה במידה רבה.
כשהוא מחפש זהב באמצעות חפירה בקרקע שלו, מקדיש בעל הקרקע חלקת אדמה קטנה לאלוהים, חלקה שכל המושג ממנה יוקדש לאלוהים.
כשהוא חופר בורות בקרקע שלו, אך ללא תוצאות, אף שהוא משוכנע שיש זהב באדמתו, אולם אינו יודע איפה וחושש כל הזמן, שמא הזהב נמצא דווקא בחלקה שהקדיש לאלוהים, לכן מפעם לפעם הוא מחליף את החלקה בחלקה אחרת, כדי שיוכל לחפור בחלקה.
הביטוי העברי, המופיע בדרך כלל בצורה "חלקת אלוהים הקטנה שלי", מתאר נכס היקר מאוד ללב בעליו, מעין חלקה שאלוהים העניק לו.
בפיזיקה, חלקיק חופשי הוא חלקיק הנע באופן חופשי ללא השפעת שום כוח (לא נע תחת שום השפעה של פוטנציאל חיצוני).
בעיית החלקיק החופשי היא אחת הבעיות הפיזיקליות הפשוטות ביותר וניתנת לפתרון באופן מדויק במסגרות תאורטיות שונות (מכניקה קלאסית, מכניקה קוונטית ועוד).
הבעיה משמשת כדוגמה ראשונית בלימוד התאוריות הנ"ל ובסיס לפתרון בעיות מסובכות יותר.
עבור חלקיק הנע במימד אחד, הצבת בחוק השני של ניוטון, נותנת:
פתרון המשוואה על ידי אינטגרציה נותן את משוואת התנועה של חלקיק חופשי במימד אחד:
כאשר הם קבועים שנקבעים לפי תנאי ההתחלה.
ניתן להכליל בקלות את הבעיה עבור חלקיק חופשי רב-ממדי.
במקרה זה משוואת התנועה תהיה:
מן הפתרונות ניתן לראות שחלקיק חופשי מבצע תנועה במהירות קבועה בקו ישר.
הלגרנז'יאן של חלקיק חופשי חד-ממדי הוא:
עבור חלקיק רב-ממדי, יהיה וקטור d-ממדי, ואז:
מביטויים אלו ניתן לקבל את משוואת התנועה של חלקיק חופשי באמצעות משוואות אוילר-לגראנז'.
ההמילטוניאן של חלקיק חופשי חד-ממדי הוא:
כאשר p הוא התנע של החלקיק.
במכניקת הקוונטים החלקיק החופשי מתואר על ידי פונקציית גל שפותרת את משוואת שרדינגר
הוא ההמילטוניאן של חלקיק חופשי.
הפונקציות העצמיות הן גלים מישוריים
ומתאימים למצב בו לחלקיק יש תנע מוגדר.
הפתרון הכללי הוא סופרפוזיציה של גלים מישוריים:
אינטגרל מסלול של חלקיק חופשי הוא:
חלקיק Oh-My-God או חלקיק OMG הוא כינוי לתצפית בחלקיק קרינה קוסמית בעל אנרגיה קינטית עצומה שהתרחשה בשנת 1991. החלקיק שנצפה הוא ככל הנראה פרוטון, שנע במהירות קרובה מאוד למהירות האור.
החלקיק נצפה ב-15 באוקטובר 1991 במצפה ביוטה בארצות הברית.
הוא נצפה לפרק זמן קצר נע במהירות שהגיעה כמעט למהירות האור.
אם החלקיק וקרן האור יתחרו במשך שנה, קרן האור תקדים את החלקיק רק ב-47 מיליארדיות המטר, לפי מערכת הייחוס של כדור הארץ.
החלקיק נקרא כך, מכיוון שהאנרגיה שלו גבוהה פי 23 מיליון מכל חלקיק שהואץ במאיץ חלקיקים.
התופעה הקוסמית האחראית ליצירת חלקיק זה, אינה ידועה.
מאז התצפית הראשונה, דווחו עוד כ-15 מקרים של צפייה בחלקיק קרינה קוסמית בעל אנרגיה דומה לזו, ובממוצע חלקיקים אלו נצפים כיום אחת לשנה.
אף על פי שמדובר בחלקיק תת-אטומי, ככל הנראה פרוטון, מהירותו העצומה מקנה לו אנרגיה קינטית (יחסותית) בסדר גודל של עצמים יומיומיים - כ-50 ג'אול.
לשם השוואה, לכדור טניס שמשקלו כ-60 גרם ונע במהירות של 45 מטר לשנייה, כלומר כ-160 קילומטר לשעה, יש אנרגיה קינטית דומה.
חלקים ל־ הוא מינוח המשמש במדע ובהנדסה להצגת שיעורו של רכיב בתוך החומר הכולל.
המדידה מוצגת כחלקים למיליון (ppm), חלקים למיליארד (ppb), חלקים לטריליון (ppt) וכדומה.
כיוון שהמונח מייצג יחס בין שתי יחידות מידה מאותו סוג (למשל מסה חלקי מסה), זהו גודל חסר ממד.
חלקים למאה קרויים בדרך כלל אחוז (%), וחלקים לאלף קרויים בדרך כלל פרומיל (‰).
בכימיה משמש המונח להצגת ריכוז – שיעורו של רכיב בתערובת או בתמיסה בתוך החומר הכולל.
הריכוז נמדד לפי משקל, נפח או מספר המולקולות.
במדידה לפי משקל, שיעור של חלק אחד למיליון פירושו קיום מיליגרם אחד של הרכיב בתוך קילוגרם אחד של החומר הכולל.
די בכמויות זעירות של גלוטן (מעל 20 חלקים למיליון) ליצירת נזק בריאותי לחולי צליאק.
שאיפת אמוניה בריכוז העולה על 25–35 חלקים למיליון עשויה לגרום לנזק חמור לריאות ואף למוות.
רמת הפחמן הדו־חמצני באטמוספירה היא 401.85ppm (נכון לדצמבר 2015), כלומר 401.85 מולקולות של פחמן דו־חמצני לכל מיליון מולקולות באוויר (המדידה כאן נעשית במולקולות ולא בגרמים).
בפיזיקה ובהנדסה משמש המונח להצגת יחסים נוספים.
כאשר מוט מתכת מתארך ב־1.2 מיקרון (מיקרומטר) למטר בעקבות עליית הטמפרטורה שלו במעלת צלזיוס אחת, הדבר מסומן .
הלשכה הבינלאומית למידות ולמשקלות מכירה בשימוש במושג "חלקים ל־", אך הוא אינו חלק ממערכת היחידות הבין-לאומית (SI).
הלשכה ממליצה שלא להשתמש במושג ppb, משום שלמספר ביליון שתי משמעויות שונות ושלא להשתמש בקיצור ppt, משום שהאות t מייצגת באנגלית את המספרים אלף וטריליון, ולכן יוצרת אי־בהירות.
לעיתים לא ברורה המשמעות המדויקת של חלקים למיליון.
במשפט "שאיפת אמוניה בריכוז העולה על 25–35 חלקים למיליון עשויה לגרום לנזק חמור לריאות ואף למוות", למשל, לא ברור האם הריכוז נמדד בגרמים או במספר מולקולות.
עקב הבעיות הללו, המכון הלאומי לתקנים וטכנולוגיה שולל כליל את השימוש בטרמינולוגיה זו, ומורה להשתמש במקומה ביחידות מידה של מערכת SI, לציין למשל "רגישות של שני ננוגרם לקילוגרם", ולא "רגישות של שני חלקים לטריליון".
כאמור, המושג "חלקים ל־" הוא גודל חסר ממד.
לפיכך השימוש בו לציון ריכוז שיש בו ממדים שגוי לחלוטין.
לדוגמה, אין להציג את ריכוז הכספית באוויר, שהוא 0.6 ננוגרם (יחידת משקל) לליטר (יחידת נפח), כ־0.6 חלקים לטריליון.
חלקיהו בן שַׁלּוּם היה כהן גדול בתקופת יאשיהו מלך יהודה, ממשפחת הכהנים בני צדוק.
חלקיהו הוא שמצא את ספר התורה בבית המקדש במהלך בדק הבית, ומילא תפקיד ברפורמת יאשיהו.
שמו ותפקידו מופיעים לראשונה בספר מלכים.
הוא היה אבי-סבו של עזרא הסופר.
חלקיהו הוא חלק מרשימה בת 53 דמויות מקראיות, שאושרו במחקר מבחינה ארכאולוגית כדמויות היסטוריות.
חלקיהו ניהל את עבודות חיזוק ותיקון בית המקדש הראשון, והיה אחראי על טיהורו ושיפוצו.
במהלך העבודות "נמצא" בבית המקדש "ספר התורה", וחלקיהו מסרו לשפן הסופר שהעבירו אל המלך.
גילוי הספר עורר במלך התרגשות וחרדה מרובה, והוא שלח אל חולדה הנביאה משלחת שרים, כדי לדעת מה עליו לעשות כדי להפיס את חמת ה', .
חלקיהו הכהן נזכר כראשון מבין האישים החשובים שהשתתפו במשלחת המלך אל חולדה הנביאה.
בעקבות גילוי הספר התבצעה רפורמת יאשיהו, שבמסגרתה החריב יאשיהו את כל המקומות בממלכתו הקשורים בפולחן אלילי, ביטל את עבודת ה' בבמות אשר יועדו לכך, וריכז את הפולחן בירושלים.
חוקרים אלו טוענים כי האסכולה הדויטרונומיסטית (המשנה-תורתית) התפתחה בעקבות גילוי זה.
ב חלקיהו נמנה עם רשימת 'נגידי בית האלוהים' בחג הפסח.
ברשימה זו הוא מופיע ראשון, דבר שמלמד על מעמדו הרם.
לפי רשימות היחס של בני אהרון ב היה אביו של חלקיהו שַׁלּוּם.
חלקיהו בן שַׁלּוּם נזכר גם ב.
בחפירה ארכאולוגית שנערכה בעיר דוד נמצאו חותם ועליו מוטבע "חנן בן חלקיהו הכהן" ובולה עם שמו של כהן בשם עזריה בן חלקיהו.
בייחוסם של בני אהרן שבספר דברי הימים נאמר כי בנו ויורשו של חלקיה בן שלום היה עזריה, ולפיכך מסתבר שאליו מתייחסת הבולה השנייה, ואילו חנן היה בן נוסף של חלקיהו שככל הנראה שירת לצד אביו.
רבי דוד קמחי (הרד"ק) כתב בשם אביו רבי יוסף קמחי (הריק"ם), שחלקיהו בן שלום הוא חלקיהו אביו של ירמיהו הנביא
חלקיקים מסיביים המקיימים אינטראקציה חלשה (Weakly interacting massive particles, או WIMPs) הם חלקיקים יסודיים היפותטיים.
אם חלקיקים כאלו קיימים, הם בעלי מסה משמעותית (שלא כמו ניטרינו למשל), אך כמעט ואינם מקיימים כל אינטראקציה עם חומר רגיל, מכיוון שהאינטראקציות היחידות שלהם הן דרך כוח הכבידה והכוח החלש, או כוח אחר, חלש יותר, שטרם התגלה.
תאוריית חלקיקי ה-WIMP היא אחת התאוריות המרכזיות לייצוג חלקיקיו של החומר האפל, בעזרתו מנסים פיזיקאים להסביר את בעיית המסה החסרה שנמצאה בעת החישובים השונים של מסת היקום.
החומר האפל לא מבצע אינטראקציה דרך הכוח האלקטרומגנטי, כך שקשה מאוד לגלותו ולמדוד את תכונותיו, אך כיום מנסים לחקור את מהותו ואת טיב החלקיקים המרכיבים אותו.
פיזיקאים משערים שמסתם של WIMPs גדולה בערך פי 100 מזו של הפרוטון, והם אינם בעלי מטען חשמלי.
עם זאת, יש להם השפעה כבידתית ניכרת ביקום.
ה-WIMP נחשב לאחד המועמדים העיקריים עבור החומר האפל הקר.
מועמדים אחרים הם גופי הילה קומפקטיים מסיביים , אקסיונים וחלקיקי מראה.
חלקיקי ה-WIMP יוצרים אינטראקציות דרך הכוח הגרעיני החלש ודרך כוח הכבידה.
מסתם של חלקיקי ה-WIMP היא גדולה יותר מזו של מרבית חלקיקי המודל הסטנדרטי.
כתוצאה ממסתם הגדולה, החלקיקים נעים לאט יחסית, ובשל כך, הם נוטים להתאגד יחדיו.
מכיוון שמהירויות אלו אינן מספיקות כדי להתגבר על כוח המשיכה בין החלקיקים, ניתן להניח שיהיו "קרים", בכך שיהיו צפופים יותר ליחידת שטח.
WIMP אינו מקיים אינטראקציות אלקטרומגנטיות עם החומר הסטנדרטי, ולכן חלקיקים אלו אפלים ולא ניתן למדוד ולראות אותם בתצפיות אלקטרומגנטיות סטנדרטיות.
אף על פי שקיום חלקיקי ה-WIMP עדיין בגדר השערה, חלקיקים אלו אמורים לתרום רבות לפתרון בעיות במודל החומר האפל.
כיום ישנה הסכמה כללית על כך שרוב המסה ביקום מורכבת מחומר אפל.
סימולציות של יקום המורכב כולו מחומר אפל קר מראות כי הן כמעט זהות לתצפיות שנערכו על היקום בימינו.
לעומת זאת, אם מניחים כי היקום מורכב מחומר אפל חם, היקום היה נמתח ולכן אפשרות זו אינה באה בחשבון.